पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार से कोरोना वैक्सिनेशन का तीसरा चरण रविवार से शुरू हो गया। स्वास्थ्य विभाग की ओर से पीजीआई, सिविल अस्पताल, सांपला में तीन सेशन साइट बनाकर वैक्सिनेशन ड्राइव चलाई गई। पोर्टल पर ऑनलाइन रजिस्ट्रेशन करा चुके लोगों को वैक्सीन लगाई गई। सुबह 10 बजे से दोपहर तीन बजे तक चले सेशन में 18 से 44 वर्ष आयु वर्ग में 263 लोगों को कोविशील्ड वैक्सीन की पहली डोज लगाई गई।
तीनों साइट्स पर कुल 380 लोगों ने पहली और 22 लोगों ने दूसरी डोज लगवाई। जिले में अब तक 1,25,671 लोगों को कोरोना से बचाव के लिए वेक्सिन की डोज दी जा चुकी है। शहरी टीकाकरण अधिकारी डा. परितेव सिंह ने बताया कि रविवार को ऑनलाइन रजिस्ट्रेशन कराने वाले युवाओं को वैक्सीन लगाई गई है। तीन मई से पूर्ण लॉकडाउन के आदेश आने के बाद सोमवार को साइट संचालन के लिए अभी प्लानिंग नहीं बन पाई है। सोमवार सुबह ही साइट संचालन का फैसला लेकर वैक्सिनेशन ड्राइव चलाई जाएगी।
अब तक कितना वैक्सीनेशन
आज से महम के भी सरकारी अस्पताल में रजिस्ट्रेशन कराने वाले युवाओं को टीका
महम , महम के सामान्य अस्पताल में सोमवार को 18 प्लस आयु वर्ग के युवाओं को वैक्सीन लगाने का कार्य किया जाएगा। इसके अलावा 45 प्लस के लोगों को भी निरंतर रूप से पहले की तरह वैक्सीन लगाई जाती रहेगी। हैल्थ इंस्पेक्टर सुनील अहलावत ने बताया कि 700 डोज आ चुकी है। जिन युवाओं ने रजिस्ट्रेशन करवाया है केवल उन्हीं को वैक्सीन का टीका सुबह 8 से 3 बजे तक लगाया जाएगा। उन्होंने बताया कि 18 प्लस व 45 प्लस आयु वर्ग के लोगों को टीका लगाने वाली टीम अलग-अलग होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn